CK รุกเก็บหุ้น BMCL อีก 10% ตามแผน
CK เก็บหุ้น BMCL เพิ่มอีก 10% รวมถือ 35.68% เป็นไปตามแผนเดิมที่วางไว้ว่าจะซื้อหุ้น BMCL ในจำนวนรวมไม่เกิน 10,000,000,000 บาท
7 ก.ค. 2558

ผู้สื่อข่าวรายงานว่า เมื่อวันที่ 2 ก.ค.2558  บริษัท ช. การช่าง จำกัด (มหาชน) หรือ CK มีรายงานการได้เข้าซื้อหุ้นบริษัท รถไฟฟ้ากรุงเทพ จำกัด (มหาชน) หรือ BMCL จำนวนหลักทรัพย์ที่ได้มาคิดเป็น  10% และจำนวนหลักทรัพย์ภายหลังการได้มาคิดเป็น  35.68% ของสิทธิออกเสียงทั้งหมดของกิจการ
โดยตามแผนของ CK คือบริษัทจะรับซื้อหุ้นจากผู้ถือหุ้นของ BECL และ/หรือ BMCL ที่คัดค้านการควบบริษัทในจำนวนรวมไม่เกิน 10,000,000,000 บาท และเมื่อวันที่ 21 ม.ค.ที่ผ่านมา CK ซื้อหุ้นBMCL จำนวน 2,050,134,895 หุ้น หรือคิดเป็นร้อยละ 10 ของจำนวนหุ้นที่จำหน่ายได้แล้วทั้งหมดของ BMCL จากBECL ในราคาหุ้นละ 1.79 บาท คิดเป็นจำนวนเงินรวมประมาณ 3,670 ล้านบาท